รายงานของผู้สอบบัญชีรับอนุญาต

เสนอผู้ถือหุ้นและคณะกรรมการของบริษัท สยามราช จำกัด (มหาชน)

ความเห็น

ข้าพเจ้าเห็นว่า งบการเงินรวมของบริษัท สยามราช จำกัด (มหาชน) (บริษัท) และบริษัทย่อย (กลุ่มกิจการ) และงบการเงินเฉพาะกิจการของบริษัทแสดงฐานะการเงินรวมของกลุ่มกิจการและฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2562 และผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

**งบการเงินที่ตรวจสอบ**

งบการเงินรวมและงบการเงินเฉพาะกิจการประกอบด้วย

* งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2562
* งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน
* งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุด  
  วันเดียวกัน
* งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ
* หมายเหตุประกอบงบการเงินรวมและงบการเงินเฉพาะกิจการซึ่งรวมถึงหมายเหตุสรุปนโยบายการบัญชีที่สำคัญ

**เกณฑ์ในการแสดงความเห็น**

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัทตามข้อกำหนดจรรยาบรรณของผู้ประกอบวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการที่กำหนดโดยสภาวิชาชีพบัญชีในพระบรมราชูปถัมภ์ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสม  
เพื่อใช้เป็นเกณฑ์ในการแสดงความเห็นของข้าพเจ้า

**เรื่องสำคัญในการตรวจสอบ**

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ  
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้ระบุเรื่อง การรับรู้รายได้ของสัญญาก่อสร้างซึ่งขึ้นอยู่กับ  
ดุลยพินิจที่สำคัญและเรื่องการซื้อเงินลงทุนในบริษัทร่วมมาเป็นเรื่องสำคัญในการตรวจสอบ และได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

|  |  |
| --- | --- |
| **เรื่องสำคัญในการตรวจสอบ** | **วิธีการตรวจสอบ** |
| **การรับรู้รายได้** |  |
| อ้างอิงถึงหมายเหตุประกอบงบการเงินข้อ 2.23 เรื่อง การรับรู้รายได้  กลุ่มกิจการได้นำมาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า มาใช้สำหรับงบการเงินรอบบัญชี พ.ศ. 2562 เป็นปีแรก โดยใช้วิธีปรับปรุงโดยรับรู้ผลกระทบสะสมย้อนหลัง กับกำไรสะสม ณ วันต้นงวด อย่างไรก็ตามผลกระทบดังกล่าว ไม่มีสาระสำคัญต่อกำไรสะสม ณ วันต้นงวด กลุ่มกิจการจึงไม่ได้มีการปรับปรุงงบการเงินเปรียบเทียบ  การรับรู้รายได้ของกลุ่มธุรกิจมีความซับซ้อนเนื่องจากสัญญาแต่ละประเภทที่มีความหลากหลาย รวมไปถึงเงื่อนไขของผู้ว่าจ้างแต่ละราย ซึ่งมีความแตกต่างกันไปตามแต่ละโครงการที่ดำเนินการ เช่น สัญญาขาย สัญญาขายพร้อมบริการติดตั้ง สัญญาให้บริการและสัญญาก่อสร้าง  ข้าพเจ้าให้ความสำคัญกับเรื่องนี้เนื่องจากการรับรู้รายได้ของแต่ละสัญญานั้นเกี่ยวข้องกับการใช้ดุลยพินิจและประมาณการที่สำคัญของผู้บริหารในเรื่องดังต่อไปนี้   * การพิจารณาว่าในแต่สัญญามีกี่ภาระที่ต้องปฏิบัติโดยต้องพิจารณาการรับรู้รายได้แยกกัน * การพิจารณาเลือกวิธีการรับรู้รายได้ในแต่ละภาระที่ต้องปฏิบัติในสัญญา * การจัดทำประมาณการต้นทุนและสอบทานขั้นความสำเร็จของแต่ละโครงการ รวมถึงการพิจารณาการประมาณการผลขาดทุนที่คาดว่าจะเกิดขึ้นในแต่ละโครงการ * การปันส่วนราคาของรายการให้กับแต่ภาระที่ต้องปฏิบัติ * การพิจารณาว่าจุดการรับรู้รายได้ของแต่ละภาระที่ต้องปฏิบัติเป็นแบบรับรู้ ณ เวลาใดเวลาหนึ่ง ณ วันที่เสร็จสิ้นภาระหรือเป็นแบบรับรู้รายได้ตลอดช่วงอายุสัญญา และพิจารณาว่าเป็นการรับรู้แบบ ณ เวลาใดเวลาหนึ่งเมื่อเป็นการโอนการควบคุมในสินค้า หรือเป็นการรับรู้รายได้ตลอดช่วงอายุสัญญาเมื่อพิจารณาอัตราความสำเร็จของภาระงานที่ให้บริการและก่อสร้าง | วิธีปฏิบัติงานตรวจสอบที่สำคัญของข้าพเจ้าเกี่ยวกับการรับรู้รายได้ประกอบด้วย   * ทำความเข้าใจขั้นตอนในการนำมาตรฐานการรายงานทางการเงินฉบับที่ 15 มาใช้รวมถึงประเมินการคำนวณผลกระทบต่อยอดกำไรสะสม ณ วันต้นงวด และสอบถามผู้บริหารเกี่ยวกับนโยบายการบัญชีของกลุ่มกิจการรวมไปถึงรายการที่เกี่ยวข้องกับดุลยพินิจและการประมาณการที่เกี่ยวข้อง * ประเมินประสิทธิผลในการออกแบบการควบคุมภายในซึ่งเกี่ยวข้องกับขั้นตอนการจัดทำงบประมาณและขั้นตอนการบันทึกรายได้จากสัญญาก่อสร้างและต้นทุนค่าก่อสร้าง และทดสอบการควบคุมภายในเกี่ยวกับกระบวนการจัดทำดังกล่าวซึ่งเกี่ยวข้องกับต้นทุนการก่อสร้างตามสัญญาที่ประมาณไว้ รวมทั้งทดสอบการจัดทำประมาณการโดยการสอบถามวิศวกรผู้รับผิดชอบโครงการในรายละเอียดและตรวจหลักฐานสนับสนุนที่เกี่ยวข้อง * ประเมินประสิทธิผลและทดสอบการปฏิบัติตามระบบการควบคุมภายในของวงจรรายได้และต้นทุน รวมถึงการควบคุมภายในในการวัดความก้าวหน้าของความสำเร็จของภาระที่ต้องปฏิบัติของสัญญาก่อสร้างและบริการ * อ่านและทำความเข้าใจเนื้อหาของสัญญาที่สุ่มทดสอบ เพื่อประเมินความเหมาะสมของวิธีการรับรู้รายได้  ว่าเป็นไปตามข้อกำหนดของมาตรฐานการรายงานทางการเงินฉบับที่ 15 และได้นำไปใช้ปฏิบัติอย่างสม่ำเสมอ ข้าพเจ้าเน้นการทดสอบในเรื่องของการปันส่วนของรายได้และต้นทุนให้กับแต่ละภาระที่ต้องปฏิบัติและจังหวะเวลาในการรับรู้รายได้เมื่อโอนการควบคุมในสินค้าหรือให้บริการแล้วเสร็จ ในกรณีที่ในสัญญาประกอบไปด้วยหลายภาระงานที่ต้องปฏิบัติ ข้าพเจ้าได้พิจารณาว่าผู้บริหารได้ใช้ดุลยพินิจอย่างเหมาะสมในการประเมินเกี่ยวกับการรับรู้รายได้ของแต่ละภาระงานที่ต้องปฏิบัติแยกกันในแต่ละสัญญาที่ประกอบไปด้วยหลายภาระงานที่ต้องปฏิบัติ |

|  |  |
| --- | --- |
| **เรื่องสำคัญในการตรวจสอบ** | **วิธีการตรวจสอบ** |
|  | * ตรวจรายได้โดยสุ่มตัวอย่างเพื่อพิจารณาว่าผู้บริหารนำนโยบายการรับรู้รายได้มาใช้กับแต่ละภาระงานที่ต้องปฏิบัติตามในแต่ละสัญญาอย่างเหมาะสมสำหรับการรับรู้แบบ ณ เวลาใดเวลาหนึ่ง และการรับรู้รายได้ตลอดช่วงอายุสัญญา โดยใช้วิธีตรวจสอบดังนี้   การรับรู้แบบ ณ เวลาใดเวลาหนึ่ง   * ตรวจกับเอกสารประกอบรายการต่าง ๆ เช่น สัญญาต้นฉบับ หนังสือการส่งมอบงาน ใบแจ้งหนี้และใบส่งของ   การรับรู้รายได้ตลอดช่วงอายุสัญญา   * เปรียบเทียบขั้นความสำเร็จตามอัตราส่วนของงานที่ทำเสร็จด้วยวิธี cost to cost กับ อัตราส่วนของงานที่ทำเสร็จโดยพิจารณาจากการสำรวจทางกายภาพโดยวิศวกรผู้บริหารโครงการร่วมกับเจ้าของหรือลูกค้า และประเมินผลต่างที่เกิดขึ้นว่าต้องมีการปรับปรุงหรือไม่ * ทดสอบต้นทุนจริงที่เกิดขึ้นแต่ยังไม่ได้รับการวางบิลจากผู้ขายหรือผู้ให้บริการเพื่อประเมินความครบถ้วนของการบันทึกบัญชีต้นทุน * ทดสอบการคำนวณขั้นความสำเร็จของงานในรายงานความคืบหน้าของโครงการรายเดือน * เยี่ยมชมสถานที่ก่อสร้างและสังเกตการณ์วิธีการวัดขั้นความสำเร็จของงานโดยวิศวกร * ประเมินความเหมาะสมของประมาณการผลขาดทุนที่คาดว่าจะเกิดขึ้นในแต่ละโครงการที่จัดทำโดยผู้บริหาร   จากวิธีการปฏิบัติงานข้างต้น ข้าพเจ้าพบว่า การรับรู้รายได้ของสัญญาที่ข้าพเจ้าได้ทดสอบมีความเหมาะสมตามเอกสารหลักฐานสนับสนุน |

| **เรื่องสำคัญในการตรวจสอบ** | **วิธีการตรวจสอบ** |
| --- | --- |
| **การประเมินการด้อยค่าของค่าความนิยม** |  |
| อ้างถึงหมายเหตุประกอบงบการเงินข้อ 4 เรื่องประมาณการทางบัญชีที่สำคัญและการใช้ดุลยพินิจที่เกี่ยวข้องกับการประเมินการด้อยค่าของค่าความนิยม หมายเหตุประกอบงบการเงินข้อ 19 เรื่อง ค่าความนิยม  ณ วันที่ 31 ธันวาคม พ.ศ. 2562 มูลค่าค่าความนิยม จำนวน 157.5 ล้านบาท แสดงอยู่ในงบการเงินรวม  สำหรับปีสิ้นสุดวันที่ 31 ธันวาคม พ.ศ. 2562 ผู้บริหารได้จัดทำการประเมินการด้อยค่าของค่าความนิยมโดย  1. คำนวณกระแสเงินสดคิดลด โดยใช้วิธีการคิดลดกระแสเงินสด สำหรับระยะเวลา 5 ปี และคิดมูลค่าสุดท้ายด้วยอัตราการเติบโตของธุรกิจคงที่ตั้งแต่ปีที่ 5 หลังจากนั้นกระแสเงินสดจะถูกคิดลดกลับมาเป็นมูลค่าปัจจุบันโดยใช้อัตราต้นทุนถัวเฉลี่ยถ่วงน้ำหนักของเงินทุน และ  2. เปรียบเทียบผลลัพธ์ของกระแสเงินสดคิดลดกับมูลค่าตามบัญชีของหน่วยสินทรัพย์ที่ก่อให้เกิดเงินสดแต่ละหน่วย  จากการทดสอบการด้อยค่าประจำปี ผู้บริหารสรุปว่าไม่มี ค่าเผื่อการด้อยค่าของค่าความนิยมที่ต้องรับรู้เพิ่ม ในระหว่างปี โดยสมมติฐานที่สำคัญ ได้แก่ กำไรขั้นต้น อัตราการเติบโตและอัตราการคิดลด  ข้าพเจ้าให้ความสำคัญกับเรื่องนี้เนื่องจากการประเมินความเพียงพอของการรับรู้ขาดทุนจากการด้อยค่าของค่าความนิยมมีความซับซ้อน และต้องใช้ดุลยพินิจที่เกี่ยวข้องกับข้อสมมติฐานที่เป็นผลมาจากการคาดการณ์สภาวะตลาดในอนาคตหรือแนวโน้มสภาพเศรษฐกิจเพื่อใช้ในการประมาณการกระแสเงินสดในอนาคต | * ข้าพเจ้าได้ทำความเข้าใจเกี่ยวกับการประเมินการด้อยค่าและมุ่งเน้นการวิเคราะห์รายละเอียดและทำการสอบถามในเชิงทดสอบสมมติฐานที่ผู้บริหารใช้ในการประเมินการด้อยค่า ซึ่งรวมถึง * ทำความเข้าใจ ประเมิน และสอบถามผู้บริหารในเชิงทดสอบต่อข้อมูลส่วนประกอบในประมาณการกระแสเงินสด รวมถึงกระบวนการที่ใช้ในการคำนวณ และทดสอบการคำนวณของผู้บริหาร * เปรียบเทียบประมาณการกระแสเงินสดกับงบประมาณและแผนธุรกิจซึ่งอนุมัติโดยคณะกรรมการบริหารของกลุ่มกิจการและหลักฐานอื่นที่เกี่ยวข้องกับแผนการในอนาคต * เปรียบเทียบผลการดำเนินงานที่เกิดขึ้นจริงในปีปัจจุบันกับตัวเลขที่คาดการณ์ไว้ในปีก่อนเพื่อพิจารณาว่าผลการดำเนินงานที่คาดการณ์ไว้ในปีก่อนสมเหตุสมผลหรือไม่ * ประเมินสมมติฐานที่สำคัญของผู้บริหารที่ใช้ใน การคาดการณ์โดยเฉพาะข้อมูลเกี่ยวกับกำไรขั้นต้น อัตราการเติบโตโดยการเปรียบเทียบกับตัวเลขในอดีตและการคาดการณ์สภาวะเศรษฐกิจและอุตสาหกรรม * ทดสอบตัวแปรที่นำมาใช้ในการพิจารณาอัตราคิดลดและทดสอบการคำนวณของอัตราดังกล่าว * ใช้ผู้เชี่ยวชาญด้านการประเมินมูลค่าของข้าพเจ้า ในการสอบทานการประมาณการอย่างเป็นอิสระ โดยเฉพาะอย่างยิ่งอัตราคิดลด และเปรียบเทียบประมาณการดังกล่าวกับประมาณการที่ผู้บริหารใช้   จากการปฏิบัติงานดังกล่าวข้างต้น ข้าพเจ้าพบว่าสมมติฐานที่ผู้บริหารใช้ในการประเมินการด้อยค่าของค่าความนิยม มีความสมเหตุสมผลตามหลักฐานที่ได้รับ |
|  |  |

**ข้อมูลอื่น**

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและ  
งบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่น  
ต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

**ความรับผิดชอบของกรรมการต่องบการเงินรวมและงบการเงินเฉพาะกิจการ**

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร  
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการสอดส่องดูแลกระบวนการในการจัดทำรายงานทางการเงินของกลุ่มกิจการและบริษัท

**ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ**

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

* ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน
* ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท
* ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ
* สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าถึงการเปิดเผยที่เกี่ยวข้องในงบการเงินรวมและงบการเงินเฉพาะกิจการ หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง
* ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่
* ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบเกี่ยวกับขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายใน ถ้าหากข้าพเจ้าได้พบในระหว่าง  
การตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

**วราภรณ์ วรธิติกุล**

ผู้สอบบัญชีรับอนุญาตเลขที่ 4474

กรุงเทพมหานคร

20 กุมภาพันธ์ พ.ศ. 2563

**บริษัท สยามราช จำกัด (มหาชน)**

**งบการเงินรวมและงบการเงินเฉพาะกิจการ**

**วันที่ 31 ธันวาคม พ.ศ. 2562**